
Резюме: Настоящият доклад има за цел да онагледи ролята на евровалутата, обособена през 90-те години като колективна валута на Европейския съюз и прерогативите като инструмент за влияние и мека сила, която тя предоставя. Освен колективните икономически и външнополитически бонуси на еврото, ще бъде онагледена и конструктивна критика към културния бекграунд, който еврото капсулира.  

Abstract: The aim of this report is to outline the development of the euro, conceived in the 1990’s as a collective currency of the European Union and its prerogatives as a soft power and influence instrument. As well as the collective economical and foreign policy and influence bonuses the euro offers, constructive criticism will be outlined, as to the cultural background, which the euro encapsulates. 

Евровалутата е едно от най-големите постижения, постигнати в рамките на организацията ЕС. Еврото е една от основните валути в съвремието и е изключително важна в световната търговия. Европейският съюз е този наднационален съюз, гарантиращ правата на своите граждани и предлагащ място за спокоен живот, развитие и спазване на личните права. 


1. Начала на евровалутата 
Евровалутата води своите начала от задълбочаването на интеграцията между страните в рамките на ЕС. Това, което започва като Европейската Общност за Въглища и Стомана, както и Европейската икономическа общност, постепенно се развива и страните в рамките на тези организации виждат, че колективните координирани действия, търговия, сплотеност и кооперация са ключови за развитието на сломения от войни континент. Задълбочаването на интеграцията между страните постепенно води до идеята за единен пазар. Първоначално идеята за единен пазар се бави, тъй като институциите на ЕС още не са се развили по начина, по който ги познаваме в съвремието и се наблюдава липса на структура с централен характер, която може да взема решения. Единият от основните пропоненти както на единния пазар, така и на евровалутата е Жак Делор.  
Достигането до идеята за свободен обмен на стоки, услуги, капитали и хора е бележита и в икономическите рамки на ЕС носи гарантирани позитиви, но се достига и до идеята, че без общ валутен съюз потенциалните позитиви като политическа сила в международните отношения, повишаване на общото икономическо развитие, социално благополучие би било трудно да се постигнат. 
През 1989 г. е представен докладът Делор[footnoteRef:1], в който систематизирано е описан начина за въвеждането на единната европейска валута, наречена евро, в няколко фази.  [1:  Report on economic and monetary union in the European Community. Committee for the Study of Economic and Monetary Union. ] 

Още първата фаза (1990-1993), включва подписването на Маастрихтския договор, който формализира идеята за единната европейска валута и я поставя за обективна цел в интеграцията между държавите от ЕС, като тук се включват и маастрихтските критериии за конвергенция, засягащи ключови икономически показатели, касаещи валутата. 
През втората фаза (1994-1998) се създава Европейския монетарен институт, по-късно превърнал се в Европейската Централна Банка (ЕЦБ), приема се пакта за стабилност и растеж и се въвеждат транзитни периоди към новата валута.
Продължаващата и до настоящия момент трета фаза еврото вече е реална конвертируема валута, която се разширява все-повече и включва все-повече държави.

2. Геополитическото влияние на ЕС 
Евровалутата и деловете, които тя представлява в аспектите на световната търговия са обаче само част от влиянието, което ЕС може да упражни посредством мека и не толкова посредством твърда сила. 
Геополитическото влияние на ЕС извън икономиката, с която разполага е ограничено. ЕС няма единна армия, както и бюджета на Европейската комисия, която е фактически централния орган за вземане на решения в ЕС, е около 2% от БВП на ЕС. 
Еврото обаче, в контекста на създалия се след края на студената война еднополюсен модел се превръща във втора резервна валута и комфортно поддържа тази роля до съвремието. Към настоящият момент Европейския съюз не само се разширява, а и разширява своето фискално влияние в страните, които членуват. Европейският съюз също се очертава с една висока прозрачност на институциите, които го конституират, както и един огромен пазар, в който всяка една държава в света би взела участие при наличие на възможност. 
Отстояването на това статукво обаче изисква ясни политически действия и воля в настоящия променлив геополитически ред. За запазване на геополитическите си позитиви е нужно да бъдат налице няколко основни фактора: 
· Силен свободен пазар, генериращ финансова независимост, стабилност и икономически растеж

Факторите[footnoteRef:2], които оказват влияние за развитието на европейската икономика, включително до съвремието, са няколко: [2:  Mucha-Lezko, B, Twarowska, K. The European Union as a global economic power] 

1. Развитието на информационно-комуникационните системи
2. Структурни промени в европейските икономики
3. Единния европейски пазар, конституиран от Единния Европейски Акт 
4. Макроикономически политики, насочени към развитието на EMU (Economic and Monetary Union) – единния валутен съюз – еврото
5. Физическото въвеждане на еврото и ефектите на общата фискална политика на страните 
6. Фискалната криза на стоковата борса в Ню Йорк от 2001 и световната дългова криза от 2008 
Докладът на Мартин Бангеман – „Европa и глобалното информационно общество“[footnoteRef:3] фактически поставя сериозни основи за бъдещото икономическо развитие на ЕС на база информационно-комуникационните системи и технологии. В докладът правят предложения към ЕК за насърчаване частните инвестиции в технологичния сектор, премахване на монополите и генерален преход към информационна икономика, а не индустриална. Неминуемо предприетите по тази линия политики водят до развитие, тъй като се наблюдава увеличаване на използваемостта на технологиите в бизнеса, развитие на комуникационните технологии – пример – GSM стандартът. [3:  Europe and the Global Information Society. Bangemann report recommendations to the European Council ] 

През 2000 г. се приема и Лисабонската стратегия и икономиката на знанието[footnoteRef:4] се приема обща стратегия, касаеща съревнователност на икономиката и себедостатъчност: „The ambition of the ‘Lisbon Agenda’ or ‘strategy’ … is “to become the most competitive and dynamic knowledge based economy in the world, capable of sustainable economic growth with more and better jobs and greater social cohesion’. 
Единният европейски пазар, разширяването на пределите на ЕС, цифровия преход, развитие и технологизация, инвестициите в социалната политика показват, че ЕС има забележителни икономически възможности. 
Към 2024 г. БВП на ЕС достига 19.42 трилиона USD ($), което би го поставило на трето място в световен мащаб след САЩ и Китай.  [4:  Lisbon European Council. Briefing note for the meeting of the EMPL Committee 5 Oct. 2009 regarding the exchange of views on the Lisbon Strategy and the EU cooperation in the field of social inclusion  ] 

Докладът, касаещ Индексът на Изкуствения Интелект за 2025[footnoteRef:5] поставя няколко важни пункта:  [5:  Artificial Intelligence Index Report 2025. HAI, Stanford University.] 

· Инвестициите в ИИ се повишават с оглед повишеното търсене от страна на бизнеса и използваемостта. През 2024 г. частното инвестиране в ИИ в САЩ се увеличава до 109.1 милиарда USD – 12 пъти повече от Китай – където инвестициите са 9.3 милиарда USD и 24 пъти повече от Великобритания – 4.5 милиарда USD. 
· САЩ е водещ в произвеждането на модели на ИИ, но Китай се доближава. През 2024, в САЩ са произведени 40 високотехнологични модела, в Китай – 15, в Европа – 3. 
· Увеличават се правителствените инвестиции в ИИ. В САЩ през 2024 са въведени 59 регулации, свързани с ИИ. Канадското правителство инвестира 2.4 милиарда USD, Китай – 47.5 милиарда в фонд за полупроводници, касаещи технологичния аспект на ИИ. Франция заделя 109 милиарда EUR, Индия – 1.25 милиарда USD, Саудитска Арабия започва т.нар „Project Transcendence”, за който са предвидени 100 милиарда USD.  
Макар изкуственият интелект да е спорна в съвремието тема, неминуем е факта, че използваемостта му расте в разнородни сфери и високи мащаби, като всяка съвременна медия интегрира изкуствен интелект в себе си, а чатботовете се използват ежедневно. Отделна е темата за използването му в институциите и военното дело, където праговете му на приложимост в съвремието бледнеят пред своя потенциал. 
Световните икономически трусове през 2001, 2007, 2008, 2020 не пропускат Европейския съюз и това е отразено в графиките, онагледяващи икономическото развитие, БВП, индекс на растеж на БВП, БВП на глава на населението и пр. 
В този ред на мисли икономическия фактор, притежаван от ЕС, огромния пазар и позицията на еврото като втора резервна валута е основния картбланш, с който разполага съюзът в сферата на геополитическото влияние.

· Единната и сплотена обща армия, с висока оперативна съвместимост между войсковите единици също е ключов фактор, от който се нуждае една страна или наднационално формирование за да създаде/съхрани/поддържа влияние. 
Руските заплахи в съвремието са реален проблем пред ЕС, както и скритата хибридна война, която Русия вече води със Запада, под формата на шпионаж, саботажи и black flag операции са реален проблем, пред който ЕС се изправя.
Европейския съюз няма обща армия. Отделните страни членки разполагат със собствени войскови части, но няма обща европейска армия, по подобие откъм оперативно действие и командване, както националните армии. 
Военните капацитети на ЕС категорично изостават пред Съединените Американски Щати, като Китай също показва забележителни военни капацитети.  
Западният Европейски съюз фундаментално спира да съществува като организация през 2011.[footnoteRef:6] Както поради дублиране на функциите си, в контекста на гаранциите на сигурността, заедно с НАТО, така и в контекста на недостатъчното си влияние и липсата на място на ЗЕС в глобалистко-доктриналната визия на САЩ за света.    [6:   Simma, Bruno; Khan, Daniel-Erasmus; Nolte, Georg; Paulus, Andreas, eds. (22 November 2012) [1994]. The Charter of the United Nations: A Commentary. Oxford Commentaries on International Law (3 ed.). Oxford: Oxford University Press. p. 1935. ISBN 9780191653872.] 

В резултат на „поглъщането“ на ЗЕС от съюза, вторият остава на глобалната геополитическа сцена основно с икономическите си възможности, а не толкова с военните си потенциали. Паралелно с WEU се създава и CSDP (Common Security and Defence Policy) на ЕС, която касае всички страни и която е фактическият стълб на сигурността на ЕС, при неналичието на ЗЕС. 
ReArm Europe[footnoteRef:7] е допълнителен план, предприет в контекста на слабата военна мощ на страните от ЕС, проявила се най-вече в контекста на войната в Украйна, както и администрацията във Вашингтон, отличаваща се с изолационистки наклонности спрямо ЕС. 
Новият план предвижда инвестирането на 800 милиарда евро в отбраната на страните от ЕС, с фокус изграждане на независима армия и независимост от военните възможности на САЩ.  [7:  https://www.europarl.europa.eu/RegData/etudes/BRIE/2025/769566/EPRS_BRI(2025)769566_EN.pdf ] 

Настоящите перспективи пред сигурността на ЕС се развиват в наратива, че ЕС се развива икономически с големи мащаби в периода на еднополярния (unipolar) свят – след разпада на СССР и биполярната система на международни отношения. В този контекст, „чадъра“ на САЩ е предоставял стратегически защитни механизми на Европа от потенциалните врагове, както в периода на биполярната система, така и след нея, макар при еднополярния свят да не е имало противникови страни или блокове, заплашващи съществуването на ЕС. 
При тези обстоятелства Европейския съюз както разпада WEU, така и не инвестира сериозно в политиките си за сигурност и макар определени страни да имат военни потенциали, това не се отнася за всички страни от ЕС и все още съюза няма единна армия с единно командване. 
Липсата на единна армия и единно командване изключително много ограничава геополитическото влияние на ЕС, като оставя терен само за икономическо и дипломатическо влияние. 

· Ограничен ресурсен достъп – поради географските особености е ограничено естественото налчиие на редкоземни метали и фосилни горива, като ЕС ги набавя посредством търговия. 

3. Критики и потенциални слабости на евровалутата
Джоузеф Стиглиц прави основно културологичен поглед върху еврото, цитирайки разликите и по-конкретно културните и езиковите бариери между европейските страни като негативни за общата европейска валута. Според Стиглиц невъзможността за пълна интеграция на европейските граждани от една страна в друга, по подобие на миграция на американски граждани от един щат в друг, е проблем пред икономическата им активност и културната им интеграция. 
В графа „критики“ някои биха поставили липсата на централизиран евробюджет, регулиран и разпределян за всички страни. Липсата на такъв е логична, поради факта, че ЕС не е федерация, а е наднационален съюз от страни с относително висока степен на интеграция. Европейската Комисия фактически се разполага с бюджет, равняващ се на около 1% от БВП на ЕС. 
Ханс Вернер Зин[footnoteRef:8] също отправя своите критики към еврото и еврозоната. Основните критики, които той отправя са свързани с TARGET2 системата, която представлява система за брутен финансов сетълмент в реално време. В съвремието е заменена от системата Т2. Зин описва своите подозрения, че еврозоната създава предпоставки за краткотраен икономически бум при по-малките икономики в рамките на Европа, което от своя страна би довело до безразборно харчене, стагнация, криза и неплатежоспособност. В този контекст Зин смята, че по-големите икономики следва да „спасят“ по-малките, при което големите европейски икономики биха се затруднили още повече.   [8:  Sinn, Hans Werner. The Euro Trap. On Bursting Bubbles, Budgets and Beliefs] 

Прави се сравнение с т.нар “BELL” страни – Bulgaria, Estonia, Lithuania, Latvia, които към момента на кризата през 2009 г. са имали фиксирани валутни курсове спрямо еврото и при тях се наблюдава по-голяма икономическа гъвкавост и по-бърза адаптация, за разлика от южните страни, които са възприели еврото като валидно платежно средство и които се нуждаят от финансова помощ за справяне с кризата. 
В съвремието, Европейския съюз, посредством дигиталното евро създава финансова инфраструктура, която ще се използва като база за трансфери в рамките на Европейския съюз. Това е огромна конкуренция за VISA и Mastercard, които поддържат около 61% от картите в еврозоната и използването на такива карти автоматично създава т.нар „interchange fees” за търговците, което оскъпява транзакциите и се отразява на цените. Създаването на дигитално евро няма да замести физическите банкноти и монети, а ще спомогне автономизацията на европейските картови плащания и трансфери. 


4. Заключение
В заключение, евровалутата е силен картбланш, който Европейския съюз притежава и който увеличава геополитическите му възможности. Огромния пазар, конвертируемата валута и силните икономики фактически обезпечават стойността на всяка евромонета и всяка евробанкнота. Към настоящия момент еврото комфортно поддържа второто място в световните класации по плащания и използваемост. 
Континента Европа обаче се намира в бурен геополитически период, в период на смяна на правителства, администрации, дискурси и доктрини, докато други се заздрвяват и засилват. 
Европейските страни попадат понякога както в затруднените ситуации на взимане на ан блок решения, които макар от една гледна точка да са изключително демократични от гледна точка на вземане под внимание на мненията на всички страни, така става проблем, при наличие на антисистемни играчи в тези отношения. Например, при наличие на проруски представители в съвета на министрите, помощите, които се отпускат за Украйна се затрудняват. Отделно, Европейските страни трябва да се справят с руските заплахи и хибридните атаки, който Русия отправя към Европа. 
Търговските възможности на Европейския континент и високата платежоспособност на неговите жители силно способстват влиянието на евровалутата и на меката сила на Европейския съюз. 
Макар Европейският съюз трябва да предприеме сериозни въоръжителни действия, както за поддържане на сигурността и реда, така и за възможност за отговор на руските заплахи и атаки, Европа остава център на либерализма, толерантността и макар крайният либерализъм да се изчерпва теоретично, съумяване запазването на толерантността и миролюбивостта на хората би запазило Европа като желана дестинация за развитие, спокоен живот, икономическа активност и запазване на човешките права. 

